Kamu bisa jelasin ke aku soal Cemoro lawang dalam bahasa minangkabau?

Cemoro Lawang talatak di  wilayah Probolinggo, Pasuruan, Malang, jo Lumajang. Cemoro Lawang marupokan salah satu jalan untuak manuju ka Taman Nasional Gunung Bromo. Barado di desa Nagisari, lereng pegunungan Tengger jo katinggian 2.200 mdpl, Sukapura, kabupaten Probolinggo.

Cemoro Lawang marupokan sabuah jalur nan banyak disokai dek para wisatawan untuak mangunjuangi Bromo. Cemoro Lawang sabananyo alah manggambarkan aura liburan nan sangaik gadang walaupun predikatnyo hanyo sabagai pintu gerbang sajo.

Cemoro Lawang mungkin hanyo mampunyoi predikat sabagai pintu gerbang manuju kawasan Bromo. Barado di katinggian 2200 mdpl mambuek Cemoro Lawang manjadi salah satu desa nan barado di katiinggian nan mampunyoi view nan sangaik mamukau. Dek pamandangan nan sangaik amukau, akhianyo banyak nan manyabuiknyo  “Mind Blowing”. Cemoro Lawang marupokan sabuah Desa nan manjadi kampuang halaman bagi suku asli panghuni kawasan Bromo, suku Tengger. Mayoritas masyarakaik Suku Tengger baagamo Hindu sarato mampunyoi budaya unik nan manjadi daya tarik budaya dari Bromo. Udaro nan dingin, saketek bakabuik manjadi nuansa sahari-hari nan taraso di desa ko, nan paliang menarik tantunyo adolah pamandangan Sunrise nan sangaik mamukau dari desa. Cemoro Lawang adolah desa nan dihuni dek Suku Tengger. Desa  iko taliek baitu rancak jo eksotis. Tantunyo kaindahan dari desa iko bukan tanpa alasan. Desa ketek iko taliak baitu mangagumkan karano kaahlian Suku Tengger bacocok tanam. Katiko masuak ka desa nan ciek ko, para pangunjuang akan dibuek terpesona karano maliek indahnyo parbukitan jo tanaman perkebunan nan baitu rapi penataannyo. Dimano karano kaindahannyo ikolah mambuek Desa Cemoro Lawang manjadi salah satu tujuan katiko mangunjuangi Bromo.

Asal Usul Namo Cemoro Lawang

Pambarian namo Cemoro Lawang karano mampunyoi sijarah nan bakaitan jo banyaknyo versi nan baredar. Dimano asa usua namo Cemoro Lawang kabanarannyo alun bisa dipastian. Namun, apobilo diliek dari tata bahaso Cemoro Lawang itu sandiri mampunyoi arti pohon cemara nan dijadikan sabagai pintu. Kaduo namo tasabuik barasal dari bahasa Jawa Timuran, yaitu cemoro jo lawang. Cemoro mampunyoi arti pohon pinus atau pohon cemara, sadangkan lawang artinyo pintu. Jikok diliek kaduo namo tasabuik memang cocok diagihkan karano memang ado banyak pohon cemara nan tinggi barada di sapanjang jalan. Talabiah jikok diliek dari katinggian akan taliek bagitu jaleh banyak pohon cemara di desa iko. Disiko pangunjuang akan maliek kaindahan pohon cemara nan bajajar luruih nan dimulai dari lereng bukik hinggo ka arah desa. Lawang artinyo gerbang, sabab pintu masuak utamo saaik mangunjuangi kawasan Bromo yaitu Desa Cemoro Lawang.

Transportasi nan bisa digunokan untuak mancapai Cemoro Lawang

Titik parjalanan dimulai dari Probolinggo, sahingga langkah awal talabiah dahulu Probolinggo. Jikok alah mancapai Probolinggo, atau terminal Probolinggo tapeknyo, bisa malanjuikan parjalanan manggunokan sabuah angkutan nan banamo Bison. Bison marupokan angkutan umum nan babantuak elf nan memang manjadi trasnportasi publik bagi pangunjuang nan ingin manuju Bromo via Cemoro Lawang. Tarif Bison bavariasi tagantuang pangunjuang manggunokan sistem publik (umum/ngetem) atau sistem shuttle (sewa). Bison akan langsuang mambaok ka Cemoro Lawang.

Akomodasi Salamo dikawasan Cemoro Lawang

Prediaktnyo sabagai desa terakhir jo gerbang manuju kawasan Bromo mambuek banyak sakali hotel jo homestay nan barado di Cemoro Lawang. Kabaradoan homestay nan baharago indak talalu maha sarato ditawarkan jo paket jeep bisa manjadi akomodasai salamo balibur sakitar Kawasan Bromo, salain itu tasadio pulo banyak kadai nan manjajakan makanan sarato minuman bagi para wisatawan.